钦定古今图书集成/明伦汇编/皇极典/第265卷 > 韩子 > 外储说
## 钦定古今图书集成/明伦汇编/皇极典/第265卷 > 韩子 > 外储说

明主之道，如有若之应宓子也。明主之听言也美其
辩，其观行也贤其远，故群臣士民之道言者迂弘，其
行身也离世，其说在田鸠对荆王也。故《墨子》为木鸢
讴癸筑武宫。夫药酒用言，明在圣主之以独知也。
人主之听言也，不以功用为的，则说者多棘剌白马
之说，不以仪的为关，则射者皆如羿也。人主于说也
皆如燕王学道也，而长说者皆如郑人争年也。是以
言有纤察微难，而非务也，故李惠、宋墨皆画策也；论
有迂深闳大，非用也，故畏震、瞻、《车状》，皆鬼魅也；言而
拂难坚确，非功也，故务卞、鲍介、墨翟，皆坚瓠也。且虞
庆诎匠也，而屋坏，范且穷工而弓折。是故求其诚者，
非归饷也，不可。

夫良药苦于口，而智者劝而饮之，知其入而已己疾
也。忠言拂于耳，而明主听之，知其可以致功也。